प्रेरणा अब तक दिल्ली के विभिन्न स्लम इलाकों में रहने वाले करीब 60 बच्चों को फिल्म मेकिंग का काम सिखा चुकीं हैं। वो एक समय में 8 बच्चों को इसकी शिक्षा देती हैं। वो उन्हीं बच्चों का चयन करती हैं जिनमें उन्हें इस काम में रूचि दिखाई देती हैं और उन्हें लगता है कि ये बच्चा आगे चलकर इस क्षेत्र में कुछ अच्छा काम करेगा। दिल्ली में इस काम को वो सीलमपुर, मालवीय नगर, तुगलकाबाद, ओखला, उत्तम नगर जैसे स्लम एरिया में कर रहीं हैं। फंडिंग के बारे में प्रेरणा का कहना है कि उन्हें कहीं से भी कोई फंडिंग नहीं मिल रही है। वो और केविन हफ्ते में 5 दिन नौकरी कर और अपनी बनाई फिल्मों को कॉरपोरेट या दूसरे लोगों के फिल्म दिखाकर जो कमाते हैं उसी बचत से वो इन बच्चों को सिखाते हैं। अपनी भविष्य की योजनाओं के बारे में इनका कहना है कि अगर इनको फंडिंग मिलती है तो ये काम का विस्तार कर ज्यादा से ज्यादा बच्चों को फिल्म मेंकिंग का काम सिखाना चाहती हैं।